روسیا، الکترومانیتیک بومبا گلیشدیریر
"بو چرچیوهده گلیشدیرهجگیمیز سلاحلار دوشمن سلاح سیستملرینی گئچیجی اولاراق ائتکیسیز حالا گتیرهبیلیر"
روس رادیوالکترونیک تکنولوژیلر شیرکتی باش مودور یاردیمچیسی ولادیمیر میخئیئو، دوشمن تجهیزاتینی گوجلو یوکسک فرکانس دالغالاری ایله ائتکیسیزلشدیرهبیلهجک بومبا، موشک کیمی رادیوالکترونیک مهمات گلیشدیردیکلرینی سؤیلهدی.
میخئیئو، آلابوگا آدی آلتیندا گلهجکده ایستیفاده ائدیلهجک رادیو الکترونیک مهماتلارا یؤنهلیک آراشدیرمالار آپاریلدیغینی ایفاده ائتدی.
میخئیئو
"بو چرچیوهده گلیشدیرهجگیمیز سلاحلار دوشمن سلاح سیستملرینی گئچیجی اولاراق ائتکیسیز حالا گتیرهبیلیر" دئدی.
بو یؤنده آراشدیرمالار و بو کیمی سلاحلارا قارشی بیلگیلرین گیزلی ساخلانیلدیغینی بیلدیرن میخئیئو
"تک سؤیلهیهبیلهجگیم، الده ائدیلن بیلگیلر هلهلیک الکترومانیتیک توپ مرمیلری، بومبالار و موشکلرین گلیشدیریلمهسینده ایستیفاده ائدیلیر. بوتون بونلار مانیتیک بیر پارتلاما ژنراتورو احتیوا ائدیر" دئدی.
میخئیئو، چین و آمریکا کیمی دیگر لیدئر اؤلکهلرین ده بو تکنولوژی اوزرینده چالیشدیغینی بیلدیردی.
azb_Arab azb_Arab azb_Arab azb_Arab prs_Arab azb_Arab azb_Arab azb_Arab azb_Arab